Itamar Franco

Itamar Augusto CAUTIERO FRANCO [itama(rh) aŭgustu kaŭtjeru frannku], (naskiĝinta la 28-an de julio 1930 - 2-a de julio 2011) inĝeniero, estis vic-prezidento kaj prezidanto de Brazilo poste de impeachment (forigo) de prezidento Fernando Collor de Mello. Li regis ĝis la 1-a de januaro 1995, kiam enoficiĝis Fernando Henrique Cardoso, elektita en 1994. Dum sia regado, Brazilo adoptis novan monon, la realon, kaj akiris politikan kaj ekonomian stabilecon.

Kvankam bona reganto kaj simpatia homo, li estis tro kurioza prezidanto. Li petis al Volkswagen AG de Brazilo kiu rekomencu la faradon de klasika VW Käfer, ĉar li, kiel la plejparto de brazilanoj, tre ŝatas la modelon. Li estis la nura prezidanto de Brazilo kiu publike partoprenis karnavalon kaj tiam estis fotografiita kun nuda virino. Foje li konsilis ke brazilanoj ne manĝu porkon aŭ konkon dum festo de novjaro por ke ne akiru malbonan hazardon. Li ankaŭ estis la unua divorcita kaj neniam reedzigita prezidanto de Brazilo.

Kategorio:Prezidantoj de Brazilo
Kategorio:Ambasadoroj en Portugalio
Kategorio:Brazilaj romkatolikoj